CELEX: 61989CO0069
Language: el
Date: 1989-06-08 00:00:00
Title: Διάταξη του Προέδρου του Δικαστηρίου της 8ης Ιουνίου 1989. # Nakajima All Precision Co. κατά Συμβουλίου των Ευρωπαϊκών Κοινοτήτων. # Ντάμπινγκ - Οριστικός δασμός - Κρουστικοί εκτυπωτές χαρακτήρων με πίνακα κουκίδων καταγωγής Ιαπωνίας. # Υπόθεση C-69/89 R.

Avis juridique important

|

61989O0069

ΔΙΑΤΑΞΗ ΤΟΥ ΠΡΟΕΔΡΟΥ ΤΟΥ ΔΙΚΑΣΤΗΡΙΟΥ ΤΗΣ 8ΗΣ ΙΟΥΝΙΟΥ 1989.  -  NAKAJIMA ALL PRECISION CO LTD ΚΑΤΑ ΣΥΜΒΟΥΛΙΟΥ ΤΩΝ ΕΥΡΩΠΑΙΚΩΝ ΚΟΙΝΟΤΗΤΩΝ.  -  ΚΟΙΝΗ ΕΜΠΟΡΙΚΗ ΠΟΛΙΤΙΚΗ - ΝΤΑΜΠΙΝΓΚ - ΟΡΙΣΤΙΚΟΣ ΔΑΣΜΟΣ - ΚΡΟΥΣΤΙΚΟΙ ΕΚΤΥΠΩΤΕΣ ΧΑΡΑΚΤΗΡΩΝ ΜΕ ΠΙΝΑΚΑ ΚΟΥΚΙΔΩΝ ΚΑΤΑΓΩΓΗΣ ΙΑΠΩΝΙΑΣ.  -  ΥΠΟΘΕΣΗ C-69/89 R.  

Συλλογή της Νομολογίας του Δικαστηρίου 1989 σελίδα 01689 Pub.RJ σελίδα Pub somm

ΠερίληψηΔιάδικοιΔιατακτικό
Λέξεις κλειδιά

++++Διαδικασία ασφαλιστικών μέτων - Αναστολή εκτελέσεως - Αναστολή της εφαρμογής κανονισμού που επιβάλλει οριστικό δασμό αντιντάμπινγκ - Προϋποθέσεις - Ειδικός προσδιορισμός της ζημίας  (Συνθήκη ΕΟΚ, άρθρο 185 κανονισμός διαδικασίας, άρθρο 83, παράγραφος 2)  

Περίληψη

Κατά πάγια νομολογία, ο επείγων χαρακτήρας μιας αιτήσεως ασφαλιστικών μέτρων, που προβλέπονται στο άρθρο 83, παράγραφος 2, του κανονισμού διαδικασίας, πρέπει να εκτιμάται σε σχέση προς την υφιστάμενη ανάγκη να αποφανθεί το Δικαστήριο επί προσωρινών μέτρων, προκειμένου να μηΝ προκληθεί στο διάδικο που ζητεί το προσωρινό μέτρο σοβαρή και ανεπανόρθωτη ζημία.  Στην περίπτωση αιτήσεως με την οποία ζητείται η αναστολή της εφαρμογής οριστικών δασμών αντιντάμπινγκ, η προσφεύγουσα επιχείρηση δεν μπορεί να αρκεσθεί, προκειμένου να αποδείξει το επείγον της υποθέσεως, στην επίκληση της υπάρξεως αποτελεσμάτων που είναι συμφυή με τη θέσπιση ενός δασμού αντιντάμπινγκ, δηλαδή στην επίκληση της αυξήσεως της τιμής των προϊόντων της και, επομένως, της σχετικής μειώσεως των μεριδίων αγοράς που κατέχει. Πράγματι, από την ίδια του τη φύση ο δασμός αντιντάμπινγκ προορίζεται να καταλήξει σε αύξηση της τιμής του οικείου προϊόντος, δεδομένου ότι ο σκοπός του έγκειται στο να αντισταθμίσει το περιθώριο του ντάμπινγκ που έχει αποδειχθεί και να προστατεύσει την κοινοτική παραγωγή από την προκληθείσα από το ντάμπινγκ ζημία.  Δεν αποδεικνύει τον κίνδυνο ιδιαίτερα σοβαρής και ανεπανόρθωτης ζημίας, χαρακτηρίζοντας την κατάστασή της σε σχέση προς τις άλλες επιχειρήσεις τις οποίες αφορά η θέσπιση των δασμών αντιντάμπινγκ, η επιχείρηση που αναφέρει τον κίνδυνο περί οριστικής απωλείας ορισμένων αγορών εντός της Κοινότητας, ο οποίος έχει σχέση με την οργάνωση των πωλήσεών της που βασίζεται στη χρησιμοποίηση των υπηρεσιών ενός μόνο ανεξάρτητου διανομέα ανά κράτος μέλος, ενώ έχει αποδειχθεί ότι η θέσπιση ενός οριστικού δασμού αντιντάμπινγκ απλώς και μόνο αναχαίτισε μια εξαιρετικά ισχυρή αύξηση των πωλήσεών της στην κοινοτική αγορά.  

Διάδικοι

Στην υπόθεση 69/89 R,  Nakajima All Precision Co., με έδρα το Τόκιο (Ιαπωνία), εκπροσωπουμένη από τον Ch.-E. Grudin, δικηγόρο Παρισιού, με αντίκλητο στο Λουξεμβούργο το δικηγόρο R. Faltz, 6, rue Heine,  προσφεύγουσα,  κατά  Συμβουλίου των Ευρωπαϊκών Κοινοτήτων, εκπροσωπουμένου από τους H.-J. Lambers, διευθυντή της νομικής υπηρεσίας, και E. H. Stein, νομικό σύμβουλο, επικουρούμενος από τους δικηγόρους D. Voillemot και A. Michel, του γραφείου Gide Loyrette Nouel, που λειτουργεί στο Παρίσι και στις Βρυξέλλες, με αντίκλητο στο Λουξεμβούργο τον J. Kaeser, διευθυντή της νομικής υπηρεσίας της Ευρωπαϊκής Τραπέζης Επενδύσεων, 100, boulevard Konrad-Adenauer,  καθού,  υποστηριζομένου από την  Επιτροπή των Ευρωπαϊκών Κοινοτήτων, εκπροσωπουμένη από τον E. de March, μέλος της νομικής της υπηρεσίας, με αντίκλητο στο Λουξεμβούργο τον Γ. Κρεμλή, μέλος της νομικής της υπηρεσίας, Centre Wagner,  που έχει ως ακύριο αντικείμενο αίτηση της προσφεύγουσας με την οποία ζητείται να ανασταλεί, έναντι αυτής, η εφαρμογή του κανονισμού 3651/88 του Συμβουλίου, της 23ης Νοεμβρίου 1988, για την επιβολή οριστικού δασμού αντιντάμπινγκ στις εισαγωγές κρουστικών εκτυπωτών χαρακτήρων με πίνακα κουκίδων καταγωγής Ιαπωνίας (ΕΕ L 317, σ. 33),  Ο ΠΡΟΕΔΡΟΣ,  (το σκεπτικό παραλείπεται)  κρίνοντας κατά τη διαδικασία των ασφαλιστικών μέτρων,  διατάσσει:  

Διατακτικό

1) Απορρίπτει την αίτηση.  2) Επιφυλάσσεται ως προς τα δικαστικά έξοδα.